Uiters onbedagsame kamper. - Forum Topic
Total Views: 82 550 502
Forums / 2. FAQ & General Chat / Uiters onbedagsame kamper.
views: 38 962 856
22 Feb 2016 @ 14:32:21 pm
Lees in die Maart Caravan and Outdoor van 'n kamper wat na hy op gehaak het, maak hy sy porta potti sommer so op die gras leeg, volgens die skrywer, was die ou so 10m van die ablusie blok af
Kan mens regtig so onbedagsaam wees?
22 Feb 2016 @ 14:57:49 pm
Ag nee man !!!
22 Feb 2016 @ 15:43:49 pm
Stel voor dat sulke ouens se voertuig-registrasie-nommers geplaas word.
22 Feb 2016 @ 16:12:46 pm
Sjoe, skaam die man hom nie?????? Ek hoop dit was darem net nommer een in daai potjie, wat ook erg genoeg is.
22 Feb 2016 @ 16:48:14 pm
Hy het seker gevoel dit was n @#$ staanplek.
Just joking, this camper has no respect for himself or his fellow campers. He must be named and shamed. The only way to get rid of people like that. You cannot call them campers as real campers won't do that.
22 Feb 2016 @ 17:33:02 pm
NOU HET EK ALLES GEHOOR!!
22 Feb 2016 @ 17:54:30 pm
Skop sy Gat!!!
22 Feb 2016 @ 18:40:58 pm
Ek het ook so n geval lank gelede gesien. Die gesin was besig om kamp op te slaan en die vrou het die porta pottie leeggemaak in die afvoerpyp onder die kraan. n Ander kampeerder het kapsie gemaak. Die vrou verduidelik baie mooi dat hulle Milton water in die pottie stoor as dit nie in gebruik is nie en dat sy nou bloot die milton water uitgooi om chemikalie in te gooi. Dit was toe nie regtig nie soos dit gelyk het nie maar steeds sou ek dit nie doen nie.
22 Feb 2016 @ 19:13:22 pm
Sal graag so n vark op kamera wil vasl� en oral publiseer sodat hy nie meer sal durf om sy gesig ooit weer in n park te wys nie😠
23 Feb 2016 @ 07:45:11 am
Ongeveer drie jaar gelede by Rocky Baai het 'n kampeerder sy pottie in die stormewater-sloot, wat gedeeltelik deur die kamp loop, skoongemaak. 'n Ouerige kampeerder het na die pottie man gegaan en die pottie uit sy hande geneem en ernstig gerdeig om die pottie oor die pottie-man se kop te trek sodat hy die vuil pottie as halsnoer kan gebruik en almal die pottie-man vorentoe sal ruik en sien dat hy 'n VARK is EN as die pottie-man nie dadelik 'n tuinslang kry en alles in die stormwater-sloot wegspoel nie KRY HY IN ELK GEVAL OOK DIE HALSNOER. Die volgende oggend was die pottie-man se woonwa skoonveld.
23 Feb 2016 @ 07:47:45 am
As die ou bereid is om dit te doen, kan ek my net voorstel hoe sy persoonlike lewenswyse is gaande netheid.
Al braai daai ou die lekkerste vleis, sal ek maar eerder hou by 'n stuk droë brood.
23 Feb 2016 @ 07:49:46 am
So iemand moet mens aan die park bestuur aanmeld. Hulle moet hom sommer blacklist by oorde. Sal nerens weer kan kamp nie
23 Feb 2016 @ 08:27:03 am
I will attempt to address this challenge in the tale of the Queen.
How in principal, does the behaviour of this specific camper differ from people who dump their dishwashing water or his shower water on a site.
The general feeling might be that dumping sewerage is worse than "normal" grey water but if you are on the receiving end, what is the difference???
To me both these actions are unacceptable as I definitely would not like to camp in the greywater outlet of the previous camper, so, what is the difference???
Is it acceptable or not???
What is your view, or am I a lonely grumpy old bugger.
23 Feb 2016 @ 08:38:50 am
Andrè, ek het een keer in my tydperk wat ek kamp 'n probleem gehad met grys water en dit was by Koppisol waar daar 'n klub saamtrek was. Die kampeerders het al die krane ge-annekseer en sodoende moes ons abblusies toe stap om water te bekom. Asook gedurende stort tye het hulle nie 'n drentel omgegee oor die lopende gryswater nie.
By ander oorde het ek nog nooit so iets tee gekom nie. Ek is onseker of dit alles afhang van die abblusie blokke se netheid of nie, maar tog beskik Koppisol oor 'n baie netjiese abblusie blok.
Gewoonlik as ons gaan kamp, word skottelgoed water gedamp by die oord se skottelgoed opwas area.
23 Feb 2016 @ 08:39:20 am
Wat kan nog gebeur.
23 Feb 2016 @ 09:35:47 am
Dis verseker swak smaak. Hierdie kamper het beslis nie gedink nie of was aspris.
Hy was seker moeg gekla by die bestuur oor honde wat op die ander staanplekke hulle ding doen toe doen hy maar sy ding.
Ek is 99% van die tyd kaalvoet en wil nie in mense of honde $%%@# trap nie.
23 Feb 2016 @ 11:04:36 am
Ons was nou die dag by Dube ablusie 5 het aan die een kant porta potti
aan die ander kant van ablusie braai was plek, ek se vir my vrou ek wonder hoeveel mense het hulle porta potti al daarin uitgegooi my woorde was skaars koud toe maak n ou sy porta potti daar leeg, gelukkig nie my braai daar gewas nie want ek het geweet dis wat baie kampers gaan doen, maar jy kry sulke kampers ook,te hel met die res van ons.
23 Feb 2016 @ 11:23:19 am
Na aanleiding van 'n vorige beskuldiging, voor julle afleidings maak, dit was nie ek nie! (Johann ken my en kan dit beaam).
23 Feb 2016 @ 11:52:21 am
Sorry pel. Dit was ekke. Maar jy vat n kans, dit was so 72 jaar terug, nie laas week nie.
23 Feb 2016 @ 13:02:17 pm
Mense se selfone het kameras. Neem die ou af terwyl hy dit doen. As hy sy oë uitvee weet almal van hom.
Hy sal nie maklik n kamplek weer kry nie.
23 Feb 2016 @ 20:41:17 pm
Shame hulle kan seker nie swaar dra of ver loop nie. Sou hom of haar net daar aangevat het en hulle die area laat skoonmaak het. As daar plek is maak ons daar leeg, anders by die huis, en dan is dit net no een.
23 Feb 2016 @ 21:47:21 pm
Andre, I supports yous! Geen verskil tussen gryswater en porta potti op 'n staanplek nie!
24 Feb 2016 @ 06:48:48 am
Moet se, ek was nogal beindruk met ATKV Buffelspoort - regonder die krane het hulle "drains" gesit waar jy die gryswater kan laat inloop. Dit help ook dat daar nie modderpoele vorm onder die krane nie.
24 Feb 2016 @ 07:25:13 am
Julle nou wonder ek net as hy dit doen in n kamp plek met n badkamer 10 m van hom af hoe lyk sy huis dan sulkke kampers slaan ons naam met n plank
24 Feb 2016 @ 07:28:52 am
Dit is wat ek ook genoem het. Die agterplaas en voor tuin lê seker vol landmyne van die honde as hy het
24 Feb 2016 @ 07:33:54 am
Die ou wat die artikel geskryf het, moes foto neem van die vark en sy nalatenskap, dit op FB en oral plaas. Ek het ook die artikel gesien, die toilet papier het so op die gras gelê, vieslike vark, is al hoe mens die vent kan beskryf.
24 Feb 2016 @ 07:36:26 am
D K ek stem
25 Feb 2016 @ 07:10:48 am
Het die draad 'n paar dae dopgehou,
Dit wil voorkom asof dit net ek DK en Hurricane is wat 'n probleem het met kampeerders wat gryswater op staanplekke stort.
Die oorgrote meerderheid het heftig reageer oor die kampeerder wat sy swartwater op die staanplek gelos het maar dit blyk dus uit die geen verdere reaksie dat julle nie omgee om bo oor iemand anders se vuil stortwater of sy skottelgoedwater weggooiplek jou tent staan te maak nie.
Dus maar net nog 'n aspek wat deel geword het van ons Suid Afrikaans gedragsverandering na 1994. "It is my right -- I wil do as I like and don't come here with your .........."
25 Feb 2016 @ 10:35:24 am
Ekskuus Andre ..... ek moes 'n video geneem het van my kop wat geknik het soos ek met jou saamgestem het!! Die feit dat ek NIE skriftelik kapsie gemaak het nie, was NIE omdat ek van die gryswater hou nie - inteendeel. Ons was in Desember 2014 by 'n kamp waar kampeerders soveel grys water langs hulle karavaan gehad het dat hulle nie met kaalvoete daar kon loop nie. Genoeg om te noem dat ons ook net een keer by hulle gaan "kuier" het. Gelukkig geen reuk nie, maar dit was soos 'n moeras!!
25 Feb 2016 @ 10:35:26 am
Ekskuus Andre ..... ek moes 'n video geneem het van my kop wat geknik het soos ek met jou saamgestem het!! Die feit dat ek NIE skriftelik 'n aanmerking gemaak het nie, was NIE omdat ek van die gryswater hou nie - inteendeel. Ons was in Desember 2014 by 'n kamp waar kampeerders soveel grys water langs hulle karavaan gehad het dat hulle nie met kaalvoete daar kon loop nie. Genoeg om te noem dat ons ook net een keer by hulle gaan "kuier" het. Gelukkig geen reuk nie, maar dit was soos 'n moeras!!
25 Feb 2016 @ 10:47:01 am
Thanks vir die mening.
'n Mens begin net onwillekeurig wonder of jyself die idioot is en die enigste een wat 'n probleem met sulke onbedagsame optrede het.
Ek het al verskeie verskonings op forums raakgelees waar manne verduidelik dat hy met pype die plante natlei en dit in blombeddings stort ens. en dat dit net seepwater is.
Ja seepwater met vet in, seepwater met fyn stukkies aanbrandsel wat uit die potskuurdertjie uitgewas word, verdunde souse en wat nog alles. Stortwater met lekker vrot toonjam verdun daarin.
Feit bly -- dit word deur die Fly-Spies as gryswater geklassifiseer wat in my boek beteken dis morsig, onhigiënies, lok vlieë en gaan iemand anders se vakansie opfoeter as hy in jou afvalwater sy plek moet staanmaak.
25 Feb 2016 @ 10:52:03 am
Seepwater is in elk geval nie goed vir plante, gras ens. nie. Paar jaar gelede (ook met 'n groot droogte) het ek met Kreepy Krawly pype al my afleiwater by die huis laat uitloop op die grasperk .... nogal geding ek is baie "groen"!!
Ha - die gras het so gevrek, ek moes ALLES uitspit en oorplant!
25 Feb 2016 @ 12:26:57 pm
My standpunt was nog altyd grys water is ok, swart water is gevaarlik. Die naweek het egter my opinie verander, ek moes Sondag nag ablusie toe stap, kortpad gevat waar 'n kampeerder die Sondag vertrek het, en amper geval toe ek (in die donker) deur daai modder seep water loop. Nodeloos om te sê, ek moes my voete was voor ek kon terug gaan karavaan toe.
By die huis skuif ek gereeld die stort en bad water om moersasse te voorkom, en tap ook nie elke bad of stort in my tuin uit nie.
Dit begin by respek en selfrespek. Selfrespek is self verduidelikend en respek gaan oor jou omgewing wat alles insluit tot jou medemens/kamper. Die dag wanner jy respek verloor het het jy alles verloor. Ek stem saam dat sulge skuldiges "gename en geshame" moet word. Sit hulle op n "wall of shame"
26 Feb 2016 @ 09:49:41 am
Oor die gryswater het ek nog nie 'n probleem ondervind nie, maar het volle begrip dat dit ongesond is/kan wees. Gelukkig het ons nie 'n badkamer in die karavaan nie.
Ek dink dat dit ook af hang aan die volumes en hoe vuil die water is.
26 Feb 2016 @ 09:59:00 am
Veilig om aan te neem dat alle gryswater maar vuil is, luister ook maar bietjie in ablusie blokke hoe party mense terwyl hulle in die stort is hulle neuse "reversegear" om sommer ook daai sinusse bietjie te kan diens (moenie my vertel daai soort ou doen dit nie nog meer as hy in sy eie stort in sy wa staan), dit saam met Andre se toonjam en bietjie tandeborsel spoeg is vlgs party mense mos nie 'n probleem nie? Ek hou nie my bek nie as ek enigeen sien sy gryswater op sy staanplek laat uitloop nie, maak my seker nie te gewild by van my kamp bure nie maar dis ook OK....
26 Feb 2016 @ 13:30:42 pm
Dit is net so erg.
Dit is hoekom ek n hou tenk het vir Froggy se grys water.
Dink woonwaparke moet by elke stand n drein h� vir n gryswater pyp.
26 Feb 2016 @ 14:02:07 pm
Waar daar, soos meeste oorde, dreinering stelsels by die krane is, sal ek steeds my skottelgoed water daarin afgooi, waar daar nie sulke fasiliteite is nie, sal ons maar in die oord se kombuis moet gaan skottelgoed was.
Ons afspoel water is mos skoon, dit gooi ons op die gras, bome en beddings.
27 Feb 2016 @ 17:36:41 pm
My groente groei mooi met my gryswater - skottelgoed en bad/stort/wasmasjien water. En perdemis en hoendermis. Onhigienies miskien, maar watter kunsmis is nie. Maar sou dit nie in kampterrein wou sien nie, tensy dit netjies afgevoer word na waar dit hoort nie.
06 Apr 2016 @ 13:31:52 pm
Gister trek hier n splinternuwe Sensation in, sopas gaan haal se die eienaar.
Vanoggend stap ek daar verby, en n lekker plas water wat onder die wa begin uitkruip. Gewonder of ek dalk hom moet gaan vra oor wat die gryswater mee gemaak word, so effe onskuldig asof ek niks gesien het nie.
06 Apr 2016 @ 13:37:00 pm
Herman, dalk loop daai water nog deur tot by die tent vloer, dan sal hy gou pyp kry en aan sit.
11 Apr 2016 @ 19:00:04 pm
So n paar jaar gelede n dame in Punda Maria gesien wat haar man se onderbroeke in die opwasbak was! Die klerewasplek was skaars tien meter verder. Ek het haar aangespreek maar sy was nie beindruk met my beswaar nie. Ek het dit toe by kampbestuur aangemeld wat met haar gepraat het. Volgende dag was hulle weg. Hulle het n wasstaander gehad waar hulle hul skottelgoed gewas het, seker die dat hulle nie juis omgegee het oor die kamp se opwasbakke nie.
11 Apr 2016 @ 19:49:43 pm
Ek het al mense gesien wat hul skottelgoed was in die diep wasbakke vir wasgoed. Ek het selfs eendag gesien 'n vrou was 'n heel hoender daarin.
11 Apr 2016 @ 20:53:07 pm
Kry ook mense wat hul vetterige braaiskottels in die diep wasbakke skoonmaak.
18 Apr 2016 @ 19:37:49 pm
Ok, hier kom dit....
Ek het 'n badkamer wat ek definitief gebruik. Vir die Explorer het ons 'n krat waarin ons staan en stort en dan die water uitgooi. Probeer dit op die plante/beddings/bome gooi, maar andersins in die drein. Nuwe Explorers het ook nie meer 'n afleipyp van die badkamer se wasbak nie. Dit het ook nou skottels.
Die Classique was heel 'n ander storie... Die gryswater het ons weggelei van ons karavaan af, maar ongelukkig het oorde nie 'n plekkie waar die water na afgelei kan word nie. Miskien is dit tyd dat oorde daarna begin kyk, siende dat baie nuwe karavane met badkamers of met opwasbakke uitkom?
Vir my porta potti - dit is definitief nodig dat oorde hierdie fasiliteit ook opskerp, ek weet want Papi gebruik die potti nie, so daarom moet ek hom self "service" 'n Klein prys vir daai groot geriefie. Ek staan baie keer met die Pot in my hande en wonder dan wie het hierdie aflei/skoonmaak punt ontwerp.
My grootste sonde is nog dat ek daarvan hou om buite by die kraan my tande te borsel, soos wat ons as kinders op ouma se plaas gedoen het, sommer by die put, met water wat jy self met handpomp pomp. Asb gun my hierdie vergunningtjie?
19 Apr 2016 @ 08:41:53 am
Jis like maar julle ou mense is sensetief hoor. Wats fout me n bietjie grys water?? Dis goed vir die gras, die mense van waterwese se ook jy moet jou grys water oor jou gras gooi.
Ek stem heeltemal saam met swart water, dit is uiters on-aanvaarbaar dat die ou dit nie in n gooie manier weg gooi nie!!!! Gee hom K@K.